विधायक ने किया ताथेड़ में 2.15 करोड़ की सड़कों का लोकार्पण
विधायकभवानी सिंह राजावत ने शनिवार को ताथेड़ से खेड़ारसूलपुर, कैथोड़ी से अरनिया मिसिंग लिंक, ताथेड़ में 800 मीटर गौरव पथ समेत करीब 2.15 करोड़ की सड़कों का लोकार्पण किया। इस मौके पर उन्होंने सीएम वसुंधरा के शासनकाल में सड़कों की व्यवस्था की तारीफ की। उन्होंने कहा कि आजादी के बाद पहली बार मुख्यमंत्री वसुंधरा राजे के शासन में सड़क क्रांति का ऐसा सूत्रपात हुआ है, जिससे गांव शहरों में सड़कों का जाल बिछ गया है। उन्होंने पिछली कांग्रेस सरकार की कमियों की ओर भी इशारा किया। समारोह की अध्यक्षता करते हुए भाजपा देहात जिलाध्यक्ष जयवीर सिंह अमृतकुआं ने की। समारोह को थोक फल सब्जीमंडी के अध्यक्ष ओम मालव, आलोक शर्मा, राजकुमार माहेश्वरी, राकेश मिश्रा, जिला परिषद सदस्य रामधणी गुर्जर, ताथेड़ सरपंच योगेश मीणा, गोदल्याहेड़ी सरपंच राम माला मीणा, भाजपा जिला उपाध्यक्ष हेमराज नागर ने भी संबोधित किया। भाजपा मंडल महामंत्री सुरेश गुर्जर के नेतृत्व में विधायक राजावत का 51 किलो का हार पहनाकर तलवार भेंट कर अभिनंदन किया।
विधायक राजावत ने ताथेड़ में सड़कों का लाकार्पण कर जनता को समर्पित किया।
hin_Deva hin_Deva hin_Deva